EkBass/fiwiki-20250220-pages-articles huggingface dataset:
Pekka Juho Pesonen

Pekka Juho Pesonen (4. heinäkuuta 1863 Sääminki - 2. maaliskuuta 1933 Viipuri)Kuolinilmoitus: "Karjala" 3.3.1933Nekrologi "Karjala" 7.3.1933 oli viipurilainen tukkukauppias. Yhdessä veljensä Iikka Pesosen kanssa hän avasi liikkeensä Viipurin maalaiskunnan Papulassa vuonna 1886,Viipurin Sanomat 1886 nro 172 josta siirtyi keskikaupungille 1888.Viipurin Sanomat 1888 nro 137 Jo hyvin varhaisessa vaiheessa hän alkoi harjoittaa laajamittaista tukkukauppaa ja liike laajeni nopeasti. Pesosen liikkeen hallinnassa oli kokonainen kortteli Kannaksenkatu 12:ssa (Pietarinkatu 12, nyk. Leningradskij Sosse), käsittäen lopulta kolme suurta kivistä kerrostaloa ja matalamman puutalon, jossa sijaitsi Pesosen liikkeen kangaskauppa-osasto. P.J.Pesonen on mainittu suomalaisten suurliikemiespiirien tienraivaajaksiVilho Karjalainen Viipurissa ja monet hänen liikkeensä palveluksessa olleet perustivat sittemmin omia liikkeitä. Pesonen toi hyvin paljon erilaisia maatalouden ja teollisuuden tuotteita Venäjältä ja hän vieraili ahkerasti Pietarissa kauppoja hieromassa. Myös Kiinaan hänellä oli kauppasuhteita ja hän tuotti maahan teetä, jonka pakkasi omassa pakkaamossa. Tukkukauppias Pesosella oli oman aikansa modernein puhelinjärjestelmä ja kaukokirjoitinlaitteisto. Tavarakuljetuksia hoideltiin omalla kuorma-autolla ja tukkukauppiaalla itsellään oli oma auto ja kuljettaja käytössään. Pesosella oli erinomaiset suhteet maalaisväestöön ja nämä saivat kaupunkireissuillaan Pesoselta ilmaisen yösijan ja hevoselleen pilttuun. Ilmainen teetarjoilu kuului myös asiaan. Pesosen liikkeellä oli myös monipuolinen valikoima maaseudun tarvekaluja ja hän pystyi näin saamaan liikkeeseensä ensiluokkaisia maaseudun tuotteita vaihtokaupalla. Pesosella oli Viipurin eteläpuolella Nuoraalla maatila ja iso sikala, jonka tuottamaa lihaa hän myi Viipurin ravintoloitsijoille (mm. Espilä) ja vähittäiskauppiaille. Pesosen liike ajautui rahoitusvaikeuksiin 20-30 luvun laman seurauksena, koska kolmas liiketalo oli valmistumassa ja asuinkerroksen osakehuoneistot eivät menneetkään kaupaksi esisopimuksista huolimatta. Savo-Karjalan osakepankki ei suostunut rahoitusjärjestelyihin ja liike lopetettiin. ==Lähteet== ==Aiheesta muualla== * * * * * * Luokka:Suomalaiset liikemiehet Luokka:Vuonna 1863 syntyneet Luokka:Vuonna 1933 kuolleet
Daniel Mongiardo

Frank Daniel Mongiardo (s. 4. heinäkuuta 1960 Hazard, Kentucky, Yhdysvallat) on yhdysvaltalainen demokraattipoliitikko. Mongiardo oli Kentuckyn varakuvernööri. Hän oli tehtävässä 2007–2011, kun Steve Beshearin oli kuvernööri. Hän oli sitä ennen vuosina 2001–2007 Kentuckyn senaatin jäsen 30. vaalipiirin (ennen vaaleja 2002 17. vaalipiiri) edustajana. Hän sai vuoden 2000 vaaleissa 70 prosenttia äänistä, ja hänen vastaehdokkaanaan oli Harley R. Ayers. Vuoden 2002 vaaleissa hän sai 65,6 prosenttia äänistä, ja hänen vastaehdokkaanaan oli Johnnie L. Turner. Vuonna 2004 Mongiardo pyrki Yhdysvaltain senaattiin mutta hävisi vaalit 1,4 prosenttiyksikön erolla istuvalle senaattorille Jim Bunningille. Hän ilmoitti pyrkivänsä demokraattien ehdokkaaksi myös vuonna 2010, mutta ei tullut valituksiMongiardo Thanks Supporters, Kypost, (Archive.org). Mongiardo on varsinaiselta ammatiltaan lääkäri. Hän suoritti Bachelor of Arts -tutkinnon Transylvania Universityssä 1982 ja Doctor of Medicine -tutkinnon University of Kentucky College of Medicinessä 1986 ja on sen jälkeen työskennellyt korva-, nenä- ja kurkkutautien erikoisläkärinä synnyinkaupungissaan Hazardissa. Mongiardo on amerikanitalialainen ja kuuluu katoliseen kirkkoon. Hänen vanhempansa olivat italialaisia maahanmuuttajia. Hänen puolisonsa on Allison Patrick Mongiardo, jonka kanssa hän avioitui kesäkuussa 2008. Heillä on kolme lasta. == Lähteet == == Aiheesta muualla == *Daniel Mongiardon verkkosivut Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1960 syntyneet Luokka:Elävät henkilöt
Divine Divinity

Divine Divinity on vuonna 2002 julkaistu tietokoneroolipeli. Pelille on ilmestynyt spin-off nimeltään Beyond Divinity ja pelille on julkaistu jatko- osa nimeltään Divinity 2 – Ego Draconis. Divine Divinity uudelleenjulkaistiin vuonna 2004 nimellä Beyond Divinity: Deluxe Edition, joka sisälsi myös Beyond Divinityn. == Pelaaminen == Divine Divinityn alussa on valittavana kolme eri hahmotyyppiä: warrior (suom. soturi), wizard (suom. velho) ja survivor (suom. selviytyjä), joka on verrattavissa monien muiden roolipelien varas- ja/tai roisto-hahmotyyppiin. Jokaisella hahmotyypillä on tarjolla 32 taitoa, mutta eri hahmotyyppien taidot ja loitsut on mahdollista saada mille tahansa hahmotyypille. Pelin maailma on yli 20 000 kuvaruutua laaja ja se sisältää yli 100 erilaista vastustajaa ja lähes 300 NPC:tä, joiden kanssa voi kommunikoida. == Lähteet == == Aiheesta muualla == * * Divine Divinityn virallinen sivusto Luokka:Tietokoneroolipelit Luokka:Toimintaroolipelit Luokka:Vuoden 2002 videopelit Luokka:Windows-pelit
Nikotiiniamidiadeniinidinukleotidifosfaatti

NADP+ eli nikotiiniamidiadeniinidinukleotidifosfaatti tai nikotiinihappoamidiadeniinidinukleotidifosfaatti (C21H29N7O17P3) on monissa biologisissa hapetus-pelkistysreaktioissa tarvittava tärkeä koentsyymi. Se on rakenteeltaan samankaltainen toisen vastaavan koentsyymin, NAD+:n eli nikotiiniamidiadeniinidinukleotidin kanssa, mutta NADP+:n ylimääräinen fosfaattiryhmä mahdollistaa sen toiminnan eri entsyymien kanssa. NADP+ voi pelkistyä NADPH:ksi ottamalla vastaan kaksi elektronia nikotiiniamidirenkaaseensa. Vastaavasti NADPH voi hapettua NADP+:ksi luovuttamalla kyseiset elektronit. Pelkistynyttä NADPH:ta käytetään monissa biologisissa reaktioissa energian lähteenä. Kun se hapettuu takaisin NADP+:ksi, vapautuu samalla energiaa, joka mahdollistaa muuten energeettisesti epäedulliset kemialliset reaktiot. == Kasveissa == Kasveissa NADP+ ottaa vastaan elektroneja yhteyttämisen valoreaktioiden viimeisessä vaiheessa ja pelkistyy NADPH:ksi. Syntyneen NADPH:n kasvit käyttävät Calvinin syklissä eli pimeäreaktioissa elektronien lähteenä. == Eläimissä == NADP+ ja NADPH toimivat hapettimena ja pelkistimenä rasvahappojen ja steroidien synteesissä. NADP+ käyttäytyy kodehydrogenaasina pentoosifosfaattireitissä, jossa glukoosi-6-fosfaatti hapettuu riboosi-5-fosfaatiksi. Image:NADP-3D-balls.png|Pallotikkumalli NADP+:sta Image:NADPH-3D-balls.png|Pallotikkumalli NADPH:sta == Lähteet == == Aiheesta muualla == Luokka:Nukleotidit
Laura Pakarinen

Laura Pakarinen on seuraavien henkilöiden nimi: * Laura Joensuu (o.s. Pakarinen), gospellaulaja * Laura Pakarinen, salibandyn pelaaja
Ilta (nimi)

Ilta on suomalainen naisen etunimi, joka on mahdollisesti muunnelma ulkomaisesta nimestä Hilda, mutta voi johtua myös vuorokaudenaikaa tarkoittavasta sanasta ilta. Iltan nimipäivä on 9. heinäkuuta. Nimi on ollut jonkin verran käytössä jo 1800-luvulla. Vuoden 2019 loppuun mennessä se on annettu 1 810 henkilölle, jotka kaikki ovat naisia. == Tunnettuja Iltoja == * Ilta-Maria Ainalinpää, kirjailija * Ilta Fuchs, laulaja * Ilta Koskimies, runoilija ja suomentaja * Ilta Leiviskä, tanssitaiteilija, koreografi ja musiikkipedagogi * Ilta Liukku, lasten- ja nuortenkirjailija * Ilta-Saima Syrjä, kirjailija ==Lähteet== ==Kirjallisuutta== * Eero Kiviniemi: Rakkaan lapsen monet nimet, Weiling+Göös 1982 * Kustaa Vilkuna: Etunimet, Otava 1990, tarkistettu painos Luokka:Etunimet
Karmala

Karmala tarkoittaa seuraavia maantieteellisiä paikkoja: *Karmala, kaupunki Intiassa *Karmala, entinen kylä Sortavalan maalaiskunnassa ja nykyinen taajama Karjalan tasavallassa Venäjällä
Velvollisuus (filosofia)

Velvollisuus tarkoittaa filosofisena käsitteenä sellaista toimintaa tai toiminnasta pidättymistä, joka perustuu lakiin, moraalisääntöön, normiin, sitoumukseen tai tapaan. Perusteena voi olla juridinen laki (legaalinen velvollisuus) tai moraalinen laki (moraalinen velvollisuus). Velvollisuuden filosofinen tutkimus kuuluu normiteorian eli deontologian piiriin.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Velvollisuudet jaetaan positiivisiin velvollisuuksiin, joissa on velvollisuus suorittaa jokin teko, ja negatiivisiin velvollisuuksiin, joissa on velvollisuus jättää jotakin tekemättä. Toinen jaottelutapa on erottaa velvollisuudet itseä kohtaan ja toisia kohtaan. Velvollisuusnormien perusteleminen on etiikan keskeinen ongelma. Jonkin teon nimeäminen velvollisuudeksi voi perustua esimerkiksi utilitarismiin tai velvollisuusetiikkaan. Utilitarismi pitää tekoa velvollisuutena, jos teon seuraukset ovat arvokkaampia kuin minkään muun tilanteessa mahdollisen teon seuraukset. Velvollisuusetiikan mukaan velvollisuudet tai ainakin muutamat niistä perustuvat itse tekojen ominaisuuksiin, eivätkä tekojen seurausten arvoon. Velvollisuus on vieras ja vähämerkityksinen Sokrateen, Platonin ja Aristoteleen ajattelussa. Se tuli keskeiseksi käsitteeksi stoalaisten vaikutuksesta. Sen asema on keskeinen myös roomalaisessa filosofiassa (esimerkiksi Cicerolla) ja juutalais-kristillisessä ajattelussa, jossa velvollisuuksia pidetään Jumalan käskyinä. Velvollisuus tarkoitti varhemmin kutsumuksen, säädyn tai tilanteen henkilölle asettamaa tehtävää, myöhemmin sillä tarkoitettiin kaikkea oikeudellisen tai moraalisen lain edellyttämää toimintaa. Immanuel Kant korosti, että vaatimus velvollisuuden täyttämiseen on ehdoton. Hänestä vain velvollisuudentunnosta tehdyt teot ovat moraalisesti arvokkaita. Tällöin henkilö toimii vastoin mielihaluaan ja pakottaa itsensä toimimaan velvollisuuden mukaisesti. Kantin mukaan teolla ei ollut moraalista arvoa, jos se tapahtui pakosta, sattumalta tai luontaisen taipumuksen mukaisesti. Kant ei kuitenkaan kiellä sellaisen teon luontaista arvoa. ==Lähteet== Luokka:Filosofian termit Luokka:Seulonnan keskeiset artikkelit
Judo kesäolympialaisissa 1992

Barcelonan olympialaisissa 1992 kilpailtiin judossa seitsemässä miesten ja naisten painoluokassa. Kilpailut käytiin 27. heinäkuuta–2. elokuuta 1992.} Naisten judo oli ensimmäistä kertaa virallisena olympialajina. Edellisissä kesäolympialaisissa Soulissa 1988 naisten judo oli ollut näytöslajina. ==Mitalistit== ===Miehet=== Sarja Kultaa Hopeaa Pronssia 60 kg Nazim Guseinov Yoon Kyung-Hyung Tadanori Koshino Richard Trautmann 65 kg Rogério Sampaio Jozsef Csak Israel Hernández Udo Quellmalz 71 kg Toshihiko Koga Bertalan Hajtos Chung Hoon-Yong Oren Smadja 78 kg Hidehiko Yoshida Jason Morris Bertrand Damaisin Kim Byung-Joo 86 kg Waldemar Legień Pascal Tayot Nicolas Gill Hirotaka Okada 95 kg Antal Kovács Raymond Stevens Theo Meijer Dmitri Sergejev Yli 95 kg David Kakaleišvili Naoya Ogawa Imre Csösz David Douillet ===Naiset=== Sarja Kultaa Hopeaa Pronssia 48 kg Cécile Nowak Ryoko Tamura Amarilis Savón Hülya Şenyurt 52 kg Almudena Muñoz Noriko Mizoguchi Li Zhongyun Sharon Rendle 56 kg Miriam Blasco Nicola Fairbrother Driulis González Chiyori Tateno 61 kg Cathérine Fleury Yael Arad Jelena Petrova Zhang Di 66 kg Odalis Revé Emanuela Pierantozzi Kate Howey Heidi Rakels 72 kg Kim Mi-Jung Yoko Tanabe Irene de Kok Laetitia Meignan Yli 72 kg Zhuang Xiaoyan Estela Rodríguez Natalia Lupino Yoko Sakaue ==Mitalitaulukko== 1 2 4 4 10 2 2 1 4 7 3 2 0 2 4 4 2 0 0 2 5 1 2 1 4 6 1 1 3 5 7 1 1 2 4 8 1 0 2 3 9 1 0 0 1 9 1 0 0 1 11 0 2 2 4 12 0 1 1 2 13 0 1 0 1 13 0 1 0 1 15 0 0 2 2 15 0 0 2 2 17 0 0 1 1 17 0 0 1 1 17 0 0 1 1 ==Lähteet== 1992 Luokka:Kesäolympialaiset 1992
Folashade Abugan

Folashade Abugan (s. 17. joulukuuta 1990) on nigerialainen pikajuoksija. Hänen päämatkansa on 400 metriä. Abugan on matkan nuorten maailmanmestari vuodelta 2008. Hänen ennätyksensä on 50,89. Hän jäi kiinni kiellettyjen aineiden käytöstä Kansainyhteisön kisoissa 2010. Vuoden 2006 Kansainyhteisön kisoissa Abugan oli vain 15 vuoden ikäisenä 4 × 400 metrin viestissä pronssilla . Saman vuoden nuorten MM-kisoissa Nigerian viestijoukkue oli toinen tehden uuden nuorten Afrikan ennätyksen 3.30,84 . Henkilökohtaisella matkalla Abugan oli kahdeksas. Vuoden 2007 Afrikan kisoissa Abugan oli mukana viestin voittaneessa joukkueessa ja oli henkilökohtaisella matkalla kolmas. Vuoden 2008 Afrikan mestaruuskilpailuissa Abugan oli omalla ennätysajallaan toinen, viestijoukkue voitti kultaa. Bydgoszczin nuorten MM-kilpailuissa hän voitti kultaa ajalla 51,84. Abugan osallistui myös Pekingin vuoden 2008 kesäolympialaisiin. 400 metrillä hän jäi välieriin, naisten 4 × 400 metrin viestissä Nigerian joukkue oli viides. Abugan karsiutui Berliinin MM-kilpailuissa 2009 400 metrin välierissä, 4 × 400 metrin viestissä Nigeria oli viides. Afrikan- mestaruuskilpailuissa 2010 hän sai kultaa pitkässä viestissä ja pronssia 400 metrillä. Delhin Kansainyhteisön kisoissa 2010 hän sai alun perin hopeaa sekä 400 metrillä että 4 × 400 metrin viestissä, mutta menetti mitalit jäätyään dopingtestissä kiinni steroidien käytöstä. Lisäksi hän sai kahden vuoden kilpailukiellon. Kilpailukieltonsa jälkeen Abugan kuului viidenneksi sijoittuneeseen Nigerian viestijoukkueeseen Sopotin MM-hallikilpailuissa 2014. Hän sijoittui saman vuoden Glasgow'n Kansainyhteisön kisoissa 400 metrillä viidenneksi ja sai 4 × 400 metrin viestissä hopeaa. Vuosien 2014 ja 2018 Afrikan mestaruuskilpailuissa hän juoksi kultaa voittaneessa 4 × 400 metrin viestijoukkueessa. == Huomautukset == == Lähteet == == Aiheesta muualla == * Esittely Pekingin olympialaisten sivuilla Luokka:Nigerialaiset pikajuoksijat Luokka:Dopingrikkomuksesta tuomitut nigerialaiset Luokka:Dopingrikkomuksesta tuomitut yleisurheilijat Luokka:Vuonna 1990 syntyneet Luokka:Elävät henkilöt
Velvollisuus

Velvollisuus tarkoittaa kahta eri asiaa * Velvollisuus on filosofinen käsite * Velvollisuus on oikeustieteellinen käsite
Judo kesäolympialaisissa 1984

Los Angelesin olympialaisissa 1984 kilpailtiin judossa kahdeksassa miesten painoluokassa. Kilpailut järjestettiin 9.–11. elokuuta 1984.} ==Mitalistit== Sarja Kultaa Hopeaa Pronssia 60 kg Shinji Hosokawa Kim Jae-Yup Neil Eckersley Edward Liddie 65 kg Yoshiyuki Matsuoka Hwang Jung-Oh Marc Alexandre Josef Reiter 71 kg Ahn Byeong-Keun Ezio Gamba Kerrith Brown Luis Onmura 78 kg Frank Wieneke Neil Adams Mircea Frățică Michel Nowak 86 kg Peter Seisenbacher Robert Berland Walter Carmona Seiki Nose 95 kg Ha Hyoung-Zoo Douglas Vieira Bjarni Friðriksson Günther Neureuther Yli 95 kg Hitoshi Saito Angelo Parisi Mark Berger Cho Yong-Chul Avoin luokka Yasuhiro Yamashita Mohamed Rashwan Mihai Cioc Arthur Schnabel ==Mitalitaulukko== 1 4 0 1 5 2 2 2 1 5 3 1 0 2 3 4 1 0 1 2 5 0 1 2 3 5 0 1 2 3 5 0 1 2 3 8 0 1 1 2 9 0 1 0 1 9 0 1 0 1 11 0 0 2 2 12 0 0 1 1 12 0 0 1 1 ==Lähteet== Luokka:Kesäolympialaiset 1984 1984
Luokattomuus

Luokattomuus tarkoittaa koulua, jossa oppilas itse saa päättää, missä ajassa suorittaa opintonsa.Luokattomuus Sen vuoksi on pyritty hylkäämään oppilaan sitominen pysyviin luokkiin, joiden takia kaikille luokkaan kuuluville opetetaan sama sisältö, samassa määrin, samassa ajassa. Suomessa 1990-luvulla toteutui lukiouudistus, jonka keskeisin tekijä oli luokattomuus. Historiallisesti opiskelu lienee alun pitäen ollut lähempänä luokatonta kuin luokallista jo opiskelijoiden vähälukuisuudenkin takia. Esimerkiksi kirkon katedraalikouluissa luokkiin sitomista tuskin on ollut. Vasta kun opiskelijamäärät lisääntyivät teollistumisen myötä, syntyi tarve ja pakkokin organisoida koulu luokalliseksi eli pysyvinä luokkayhteisöinä toimivaksi. Monien opetuksen ja opiskelun epäkohtien nähtiin johtuvan luokallisen koulusysteemin jäykkyydestä. Niinpä ensimmäiset luokattomuuskokeilut syntyivätkin heti 1900-luvun alussa. Laajaa mielenkiintoa herätti esimerkiksi yhdysvaltalaisen Helen Parkhurstin perustama The Dalton Plan. Se levisi moniin maihin, ja myös Suomessa siitä tiedettiin viimeistään 1920-luvun jälkipuoliskolla. Kurssimuotoinen opetussuunnitelma on välttämättömyys luokattomassa järjestelmässä. ==Katso myös== *Luokka (koulutus) == Lähteet == == Aiheesta muualla == *Luokattomuuden määrittely ja historia. Anssi Kuusela. Luokka:Koulutus
Räikkä (täsmennyssivu)

Räikkä voi tarkoittaa seuraavia: * räikkä, hammasidiofoneihin kuuluva soitin * Mullerin räikkä, geneetikko Hermann Joseph Mullerin esittämä evoluutiobiologinen periaate * hylsyavain (myös räikkäväännin, puhekielessä räikkä), työkalu * Härkäräikkä Tuk, henkilöhahmo J. R. R. Tolkienin Taru sormusten herrassa -trilogiassa. ==Sukunimi== Räikkä on suomenkielinen sukunimi. Nimeä kantavat muiden muassa: * Juha Räikkä (s. 1965), suomalainen filosofi * Laila Räikkä (s. 1943), suomalainen näyttelijä, Ossi Räikän puoliso, Tanja-Lotta Räikän äiti * Ossi Räikkä (1935–2004), suomalainen teatteriohjaaja ja näyttelijä, Laila räikän puoliso, Tanja-Lotta Räikän isä * Tanja-Lotta Räikkä (s. 1962), suomalainen näyttelijä, Laila ja Ossi Räikän tytär. Luokka:Sukunimet
Venäjän Booker-palkinto

Venäjän Booker-palkinto (, aiemmin , ’avoin Venäjä’) oli venäläinen kirjallisuuspalkinto, joka oli perustettu Booker-palkinnon mallin mukaan 1992. Se oli merkittävin venäläinen kirjallisuuspalkinto ja myönnettiin vuosittain parhaalle venäjäksi kirjoitetulle kaunokirjalliselle teokselle kirjoittajan kansallisuudesta riippumatta. Palkinto oli ensimmäinen Venäjällä jaettu valtiosta riippumaton kirjallisuuspalkinto vuoden 1917 vallankumouksen jälkeen. Vuosina 2002–2005 palkinnon päärahoittaja oli Avoin Venäjä -säätiö. Ennen vuoden 2005 parhaaksi valitun julkistamista Booker-säätiö katkaisi yhteistyön, kun säätiön puheenjohtaja Mihail Hodorkovski sai vankeustuomion. Kilpailun tuomaristo valitsi ehdokkaista kuusi parasta, joista voittaja valittiin. Pääpalkinto oli 15 000 dollaria vuodesta 2002. Muut finalistit saivat 1 000 dollaria. Syyskuussa 2019 ilmoitettiin palkinnon jakamisen päättymisestä. Venäjän Booker-rahastoa ei kuitenkaan lakkautettu, vaan jätettiin mahdollisuus palkinnon uusimiseen. == Venäjän Booker-palkitut == *1992: Mark Haritonov, Linija sudby, ili Sundutšok Milaševitša *1993: Vladimir Makanin, Stop, pokrytyi suknom i s grafinom v serednije *1994: Bulat Okudžava, Uprazdnjonnyi teatr *1995: Georgi Vladimov, General i jego armija *1996: Andrei Sergejev, Albom dlja marok *1997: Anatoli Azolski, Kletka *1998: Aleksandr Morozov, Tšužije pisma *1999: Mihail Butov, Svoboda *2000: Mihail Šiškin, Vzjatije Izmaila *2001: Ljudmila Ulitskaja, Kazus Kukotskogo *2002: Oleg Pavlov, Karagandinskije devjatiny, ili Povest poslednih dnei *2003: Rubén Gallego, Beloje na tšornom *2004: Vasili Aksjonov, Volterjantsy i volterjanki *2005: Denis Gutsko, Bez puti-sleda *2006: Olga Slavnikova, 2017 *2007: Aleksandr Ilitševski, Matiss *2008: Mihail Jelizarov Bibliotekar *2009: Jelena Tšižova, Vremja ženštšin *2010: Jelena Koljadina Tsvetotšnyi krest *2011: Aleksandr Tšudakov: Ložitsja mgla na staryje stupeni... *2012: Andrei Dmitrijev: Krestjanin i tineidžer *2013: Andrei Volos: Vozvraštšenije v Pandžrud *2014: Vladimir Šarov: Vozvraštšenije v Jegipet *2015: Aleksandr Snegirjov: Ženih i nevesta *2016: Pjotr Aleškovski: Krepost *2017: Aleksandra Nikolajenko: Ubit Bobrykina. Istorija odnogo ubijstva Lähde: == Lähteet == == Aiheesta muualla == * Venäläisen Bookerin sivusto. Luokka:Kirjallisuuspalkinnot Luokka:Venäjän kirjallisuus
Laidoitus

Laidoitus on laivan, veneen tai muun aluksen vedenpitävä ulkokuori, joka liittyy alhaalla köliin ja ylhäällä kanteen. Laidoitus muodostuu isommissa aluksissa pohja- ja sivulaidoituksesta, joiden välissä on palle. Teräslaivan laidoituksen muodostavat toisiinsa hitsatut tai niitatut teräslevyt, jotka kiinnitetään kaariin ja keulassa ja perässä rankoihin. Puulaivan laidoitus muodostuu pitkittäisistä lauta- tai lankkujonoista, jotka on niitattu tai pultattu kaariin ja muihin rungon osiin.Otavan iso tietosanakirja, Otava 1960–1965. Jäissä kulkuun tarkoitetun aluksen laidoitus on jäävyöhykkeeksi nimitetyllä laidoituksen osalla muita kohtia vahvarakenteisempi. ==Lähteet== Luokka:Laivatekniikka Luokka:Veneet
KK Helios Domžale

KK Helios Domžale on slovenialainen koripalloseura Domžalen kaupungista. Seura on voittanut yhden Slovenian mestaruuden, joka tapahtui kaudella 2006–2007. Seuran huonoin sijoitus Slovenian liigassa on kahdestoista sija, jolloin seuran olisi pitänyt tippua sarjasta. Joukkueen onneksi KK Maribor Lumar meni konkurssiin, eikä seura pudonnut. == Lähteet == == Aiheesta muualla == *Virallinen kotisivu *Adrianmeren liiga *Eurobasket Helios Domzale Luokka:Vuonna 1949 perustetut urheiluseurat
Carl Johan Korsman

pienoiskuva|Carl Johan Korsman Carl Johan Korsman (14. kesäkuuta 1829 Pyhämaa – 24. toukokuuta 1907 Helsinki) oli suomalainen laivanvarustaja ja suomalaisen talvimerenkulun uranuurtaja. Korsmanin vanhemmat olivat kirkkoherra Johan Jacob Korsman ja Amalia Karolina Achander. Hän palveli 1. tarkkampujapataljoonassa 1846–1852, krenatööritarkkampujapataljoonassa 1852–1856 ja 1. ruotujakoisessa Turun tarkkampujapataljoonassa 1856–186S. Korsmanista tuli vänrikki 1848, aliluutnantti 1853, luutnantti 1855, alikapteeni 1863 ja kapteeni 1868. 20 vuotta kestäneen sotilasuran jälkeen Korsman toimi laivanvarustajana ensin Turussa 1868–1876 ja sitten Hangossa 1876–1894. Korsman perusti höyrylaivayhtiö Ahkeran 1868, Turun rannikkohöyryalusyhtiön 1870, laivayhtiö Åbon 1872 ja laivayhtiö Turun 1878. Korsman rakennutti 1868 Suomen ensimmäisen potkurirannikkohöyrylaivan S/S Ahkeran. Vuonna 1878 hän osti S/S Expressin ja ryhtyi harjoittamaan sillä talviliikennettä Hanko–Tukholma-linjalla kuljettaen kerran viikossa postia ja matkustajia. Korsmanilla oli Hangossa talo Bulevardin varrella siirtolaishotellia vastapäätä ja Villa Doris niminen kesäasunto Hangon Kylpyläpuistossa. Vuonna 1892 Korsman lahjoitti Hangon kirkkoon Kristus- patsaan. Korsman myi aluksensa 1894 ja muutti samalla pois Hangosta. Korsman toimi myös Hangon kylpylaitoksen toimitusjohtajana 1880-1890 ja hän omisti Karunan kartanon 1857–1859. Vuonna 1874 Korsman perusti yhdessä turkulaisten liikemiesten kanssa Turun Konepaja Oy:n (Åbo Mekaniska Verkstads Ab) jolla oli telakka, valimo ja konepaja Aurajoen länsirannalla. Pääasiassa höyrylaivoja ja höyrysluuppeja valmistanut yritys toimi vuoteen 1898 saakka jolloin se tullittoman Venäjän-viennin päättymisen takia joutui lopettamaan toimintansa ja siirtyi uudelle Ab Vulcan-nimiselle yhtiölle. Carl Johan Korsman oli naimisissa vuodesta 1854 Isabella Charlotta Ramsellin (1833–1907) kanssa. == Lähteet == * Wikiaineisto: Kuka kukin oli 1961 * Erkki Härö: Höyrykonevalmistajia Suomessa ==Kirjallisuutta== * ==Aiheesta muualla== * Luokka:Suomalaiset liikemiehet Luokka:Suomalaiset laivanvarustajat Luokka:Vuonna 1829 syntyneet Luokka:Vuonna 1907 kuolleet
Kehumatta paras

__NOTOC__ Kehumatta paras on rap-yhtye Kemmurun toinen studioalbumi, joka julkaistiin 7. marraskuuta 2006. Albumi debytoi Suomen virallisen listan sijalla 34. == Taustaa == Ilmestyttyään albumi sai paljon myönteistä palautetta. V-lehti valitsi levyn vuoden parhaaksi ja Funk Awards palkitsi Kemmurun vuoden 2006 parhaana bändinä, menestystä tuli myös Lifesaver- levykaupan vuosiäänestyksessä. Kappaleesta ”Koputa puuta” on julkaistu musiikkivideo. == Kappaleet == # # # # # # # # # # # # # # # == Biitit == * Aksim: 1, 2, 5, 6, 7, 8, 9, 10, 11, 12 * DJ J-Laini: 3 * Frank Einstein: 4 == Samplet == * ”Silti ayo” sisältää samplen Evelyn ”Champagne” Kingin kappaleesta ”Let’s Start Over Again”. * ”Koputa puuta” sisältää samplen Al Greenin kappaleesta ”Free at Last”. == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * ”Koputa puuta” -musiikkivideo YouTubessa * Albumin arvostelu Tuoreet Platat -sivustolla (vaatii käyttöoikeuden) Luokka:Kemmurun albumit Luokka:Aksimin tuottamat albumit Luokka:Huge L:n tuottamat albumit Luokka:Vuoden 2006 albumit
MattiP

MattiP (tai Mattip, oik. Matti Pentikäinen)http://www.discogs.com/artist/MattiP on suomalainen elektronisen hip hopin artisti. Hän on tunnettu Ceebrolistics-yhtyeen jäsenenä. Hän on myös soolouralla ja hänen debyyttialbuminsa Save the King julkaistiin huhtikuussa 2008. Ceebrolistics-yhtyeen ohella MattiP on kuulunut myös Salamaryhmä- yhtyeeseen. Matti Pentikäisen puoliso on näyttelijä-laulaja Maria Ylipää ja heillä on kolme lasta. Matti Pentikäisen veli on ammattijääkiekkoilija Atte Pentikäinen. == Diskografia == ===Soolo=== * Kingsong10inch (2003) * Aavaavaa (2005) (runokirja+cd) * Save the King (2008) * Shawty (2011) * The King Tape (2015) ===Ceebrolistics=== * 0. EP (2001) * Ö EP (2005) ===Vierailijana=== Artisti Kappale Albumilta Muut vierailijat Vuosi Pijall "Eino Sunshine" The Cave Indievidual 1999 Pijall "Meistä moneksi" The Cave Keizuke & Mörkö 1999 Siniset Punaiset Miehet "Viilto", "Erä erilaisia uima-s.", "Pussit" Legenda: The Golden Years 2000 Serkkupojat "Mut" Tulitus, tilitys, tiputus 2002 SRKKPJT "Mutmut" Tummut 2004 Paarma "Paimen skit" Pidä liekkis 2005 Infekto "Beautiful" Occam's Razor 2005 Syvävesi "Tällätiellä" III 2006 Jukka Poika "Sticks for the Stoove" Apajilla 2006 Saurus "Keskipiste" Elossa Heikki Kuula, Samae Koskinen & Jimi Tenor 2011 Ameeba "Tiedosta" Montako puuta on metsä? 2012 Ameeba "Illo" Montako puuta on metsä? Pijall 2012 ==Lähteet== == Aiheesta muualla == * * Matti Pentikäisen Twitter-mikroblogi Luokka:Suomalaiset hip hop -artistit Luokka:Suomalaiset elektronisen musiikin artistit Luokka:Syntymävuosi puuttuu Luokka:Elävät henkilöt
Heidelbergin katekismus

Heidelbergin katekismus on vuonna 1563 kirjoitettu katekismus, joka esittää 129 kysymyksen ja vastauksen muodossa kristillisen opin keskeisen sisällön. Katekismus laadittiin Pfalzin vaaliruhtinaan Frederik III:n toimeksiannosta ja sen kirjoittajina pidetään Zacharius Ursinusta ja Caspar Olevianusta. Heidelbergin katekismus on yksi reformoidun kirkon tunnustuskirjoista. == Lähteet == == Aiheesta muualla == * Luokka:Katekismukset Luokka:Reformoidut kirkot Luokka:Heidelberg
S/S Express

S/S Express (nimi oli Express II 1877–1879) oli vuonna 1877 rakennettu ensimmäinen suomalainen jäävahvistettu höyrylaiva, joka liikennöi talvisin Hanko-Tukholma-reitillä. Aluksen suunnitteli runoilija Johan Ludvig Runebergin poika, insinööri Robert Runeberg. Sen rakensi Oskarshamnin telakka Ruotsissa. Alus saavutti 400 ihv:n höyrykoneensa avulla 10,75 solmun nopeuden (20 km/h). Aluksen pituus oli 42,4 m, leveys 6,85 m ja syväys 3,5 m. Vetoisuus oli 445 bruttorekisteritonnia. Matkustajapaikkoja oli alun perin 14 I luokassa ja 10 II luokassa. Vuonna 1882 laivaa pidennettiin 7,7 metriä. Vuonna 1888 se sai uuden 650 hevosvoiman höyrykoneen, jolloin suurin nopeus kasvoi 12 solmuun. Laivan tilannut hankolainen Finska Transito Ångbåts Ab teki konkurssin marraskuussa 1878, jolloin laivan vuokrasi Carl Johan Korsman, joka sitten osti aluksen 1879. Express liikennöi talvikaudella 15. marraskuuta – 15. toukokuuta reitillään kerran viikossa kuljettaen postia ja matkustajia. Laivan kapteenina toimi vuoteen 1892 August Alexander Granroth. Korsmanin omistuksessa alus liikennöi aina vuoteen 1894, jolloin se myytiin Suomen Höyrylaiva Osakeyhtiölle. Se jatkoi talvisin vanhalla reitillään vuoteen 1898, jolloin sen tilalle tuli S/S Oihonna. Kesällä 1896 se ajoi suoraan Helsingistä Tukholmaan ja kesällä 1897 Turusta Tukholmaan. Alus muutettiin 1899 lastilaivaksi Suomi-Riika -linjalle. Vuonna 1901 se myytiin Arkangeliin, ja ennen siirtoa laivaan rakennettiin hyttipaikat 21 matkustajalle. Vuonna 1904 laiva siirtyi arkangelilaiselle, Venäjän hallituksen omistamalle White Sea Pilots & Lighthouses Depth-varustamolle, joka nimesi sen Solombolaksi. Laiva romutettiin 1930. == Lähteet == * Lasse Sjöström: Turun matkustajahöyrylaivat – S/S Express == Aiheesta muualla == * "Suomenlahden salaisuus" 50 vuotta sitten, Suomen Kuvalehti, 11.02.1933, nro 7, s. 12, Kansalliskirjaston digitaaliset aineistot Express
Stephanus Jacobus du Toit

Stephanus Jacobus du Toit (1847–1911, Kapmaa) oli eteläafrikkalainen pappi, kustantaja ja poliitikko, joka oli afrikaanerinationalismin syntymisen keskeisiä vaikuttajia. Du Toit oli Nederduits Gereformeerde Kerkin pastori, yksi Broederbondin perustajajäsenistä ja Die Afrikaanse Patriot -lehden julkaisijoista. Kirjallisessa tuotannossaan Du Toit esitti näkemyksen afrikaanereista itsenäisenä kansakuntana, joilla oli oma isänmaa ja kieli. Hän katsoi, että tämän volkin kohtalo oli hallita Etelä-Afrikkaa. Du Toit opiskeli Stellenboschin yliopistossa ja vihittiin papiksi vuonna 1875. Hän asui pitkään Paarlin kaupungissa. Paarlissa nousi nuoren intellektuellijoukon johtajaksi, jotka ajoivat afrikaanerien kulttuurin ja afrikaansin kielen säilyttämistä, joka myöhemmin kehittyi afrikaanerinationalismi-ideologiaksi. == Lähteet == Luokka:Eteläafrikkalaiset poliitikot Luokka:Eteläafrikkalaiset papit Luokka:Vuonna 1847 syntyneet Luokka:Vuonna 1911 kuolleet
Koripallon Serie A -kausi 2002–2003

Kausi 2002–2003 oli 81. kausi, jolloin pelattiin koripallon Serie A:n mestaruudesta. Sarjan mestaruuden voitti Benetton Treviso. Sarjassa oli kauden aikana mukana yksi suomalainen koripalloilija: Teemu Rannikko, joka edusti Scavolini Pesaroa. == Runkosarja == Pudotuspeleihin Putosi LegADuehen # O V H P+ P- P 1 Benetton Treviso 34 30 4 3 093 2 691 60 2 Lottomatica Roma 34 25 9 2 670 2 507 50 3 Oregon Scientific Cantù 34 25 9 2 718 2 601 50 4 Montepaschi Siena 34 22 12 2 813 2 603 44 5 Pippo Milano 34 20 14 2 743 2 645 40 6 Skipper Bologna 34 18 16 2 796 2 704 36 7 Pompea Napoli 34 18 16 2 735 2 737 36 8 Euro Roseto 34 17 17 2 682 2 657 34 9 Viola Reggio Calabria 34 17 17 2 607 2 559 34 10 Lauretana Biella 34 15 19 2 746 2 685 30 11 Acegas Trieste 34 15 19 2 680 2 820 30 12 Metis Varese 34 14 20 2 695 2 733 28 13 Scavolini Pesaro 34 14 20 2 736 2 892 28 14 Virtus Bologna 34 13 21 2 659 2 749 26 15 Air Avellino 34 13 21 2 728 2 854 26 16 Mabo Prefabbricati Livorno 34 13 21 2 637 2 791 26 17 Snaidero Udine 34 13 21 2 656 2 698 26 18 Carifac Fabriano 34 4 30 2 460 2 928 8 *Virtus Bologna pudotettiin Serie B1:een talousongelmien vuoksi. == Pudotuspelit == {{Turnauspuu16 pronssiotteluton ||Treviso|-|puolivälieriin|- ||Roseto|1|Reggio Calabria|2 ||Siena|-|puolivälieriin|- ||Milano|1|Varese|2 ||Roma|-|puolivälieriin|- ||Napoli|2|Biella|1 ||Cantù|-|puolivälieriin|- ||Bologna|2|Trieste|0 ||Treviso|3|Reggio Calabria|2 ||Siena|3|Varese|0 ||Roma|3|Pompea Napoli|1 ||Cantù|1|Bologna|3 ||Treviso|3|Siena|1 ||Roma|2|Bologna|3 ||Treviso|3|Bologna|1 }} Luokka:Koripallon Serie A -kaudet Luokka:Vuoden 2002 koripallo Luokka:Vuoden 2003 koripallo
Hiirensammalet

Hiirensammalet (Bryum) on hiirensammalten lahkoon kuuluva suku, johon kuuluu 34 Suomessa esiintyvää lajia. == Suomessa esiintyvät hiirensammallajit == *Bryum algovicum – heilurihiirensammal *Bryum alpinum – valumahiirensammal *Bryum archangelicum – väinänhiirensammal *Bryum arcticum – lapinhiirensammal *Bryum argenteum – hopeahiirensammal *Bryum caespiticium – savikkohiirensammal *Bryum capillare – karvahiirensammal *Bryum creberrimum – sorahiirensammal *Bryum cryophilium – verihiirensammal *Bryum cyclophyllum – luhtahiirensammal *Bryum dichotomum – kirjohiirensammal *Bryum elegans – sirohiirensammal *Bryum intermedium – karttuhiirensammal *Bryum klinggraeffii – kuparihiirensammal *Bryum knowltonii – järvihiirensammal *Bryum longisetum – pitkäperähiirensammal *Bryum marratii – lusikkahiirensammal *Bryum mildeanum – tammihiirensammal *Bryum moravicum – rihmahiirensammal *Bryum muehlenbeckii – tupashiirensammal *Bryum neodamense – silmuhiirensammal *Bryum oblongum – kielihiirensammal *Bryum pallens – rusohiirensammal *Bryum pallescens – kalvashiirensammal *Bryum pseudotriquetrum – lettohiirensammal *Bryum rubens – purppurahiirensammal *Bryum salinum – merihiirensammal *Bryum tenuisetum – hentohiirensammal *Bryum turbinatum – valjuhiirensammal *Bryum uliginosum – kosteikkohiirensammal *Bryum violaceum – sinipunahiirensammal *Bryum warneum – päärynähiirensammal *Bryum weigelii – hetehiirensammal *Bryum wrightii – napahiirensammal ==Lähteet== *
People No Names

People No Names on suomalaisen Kalevala-yhtyeen esikoisalbumi. Tyyliltään levy on progressiivisempaa kuin kaksi seuraajaansa, Boogie Jungle (1975) ja Abraham’s Blue Refrain (1977). Alkuperäinen levy julkaistiin 1972, levy- yhtiönään Finnlevy. Levy on julkaistu moneen kertaan yhdessä vuoden 1975 Boogie Jungle -levyn kanssa. Albumi kuuluu merkittävimpiin suomalaisiin progressiivisen rockin levyihin. Svart Records julkaisi 4. marraskuuta 2022 albumista uusintapainoksen 1000 kappaleen rajoitettuina vinyyli- sekä 500 CD:n painoksena. Liitevihkosta löytyy saatesanojen ja sanoitusten lisäksi laulaja Harri Saksalan haastattelu. Albumin on masteroinut Pauli Saastamoinen Finnvox- studiolla. == Kappalelista == Kaikki sävellykset Kurkinen, kaikki sanoitukset Saksala ja kaikki käännökset Mats Huldén. # # # # # # # # == Kokoonpano == * Harri Saksala – laulu, haitari, huuliharppu * Matti Kurkinen – kitara * Juha Salonen – basso * Markku Luukkanen – rummut ;Muut * Olli Ahvenlahti – piano * Raimo Wallen – huilu * Ile Kallio – akustinen kitara * Mats Huldén – käännökset * Jukka Hauru – tuottaja == Lähteet == * Kalevala - People No Names (1972) verkkosivustolla ProgArchives.com Luokka:Vuoden 1972 esikoisalbumit Luokka:Kalevalan albumit
0.

0\. (lausutaan: "nollapiste") on elektro/hip hop -yhtye Ceebrolisticsin vuonna 2001 julkaistu EP. EP julkaistiin EMI -levy-yhtiön kautta. == Kappaleet == # # # # # # (mukana Salvador) # # == Lähteet == == Aiheesta muualla == * Meteli * Soundi * Finance Luokka:Vuoden 2001 EP:t Luokka:Ceebrolisticsin albumit Luokka:RoopeK:n tuottamat albumit Luokka:Suomalaiset hip hop -EP:t
Juan Pujol

Joan Pujol García (14. helmikuuta 1912 Barcelona – 10. lokakuuta 1988 Caracas) oli espanjalainen kaksoisagentti toisen maailmansodan aikana. Britit antoivat hänelle nimen Garbo ja saksalaiset Arabel. Hänet palkittiin kunniamerkillä rintamalinjan molemmilla puolilla: Saksa myönsi hänelle rautaristin ja Britannia Order of British Empiren. Garbo sai Saksan sodanjohdon luulemaan maihinnousun tapahtuvan Calais’n alueella, ja että Normandian maihinnousu olisi vain yritys hajottaa saksalaisten joukot. Garbosta on julkaistu kirjoja englanniksi ja kokonainen elämäkerta espanjaksi (Javier Juarez: El espia que derrotó a Hitler, Ediciones Temas de Hoy, Madrid, 2004). Kerrotaan, että entiset Gestapon miehet tekivät sodan jälkeen kaikkensa löytääkseen hänet ja kostaakseen Saksan pettämisen. Garbo asui vuosikausia salassa Venezuelan ja Brasilian raja-alueen viidakkokylässä ja levitti väärää tietoa kuolemastaan. Hänen vaimonsa uskoi tähän ja meni naimisiin itävallanjuutalaisen kanssa, ja lapset ottivat uudeksi sukunimekseen Kreisler. Juan Pujol puolestaan perusti perheen Venezuelassa. Luokka:Vakoojat Luokka:Espanjalaiset henkilöt Luokka:Vuonna 1912 syntyneet Luokka:Vuonna 1988 kuolleet
Undiscovered (Brooke Hoganin albumi)

Undiscovered on yhdysvaltalaisen Brooke Hoganin ensimmäinen studioalbumi. Debyyttisingle About Us (Feat. Paul Wall) julkaistiin 13. toukokuuta 2006. Sitä seurasivat julkaisut Heaven Baby (Feat. Beenie Man) ja For A Moment. Brooke oli myös itse mukana tekemässä kahta levyn kappaleista. Albumi myi ensimmäisellä viikollaan 30 000 kappaletta. ==Kappaleet== # Nimi Säveltäjä/sanoittaja Tuottaja Kesto 1\. "About Us"(featuring Paul Wall) Jason Boyd, Paul Slayton & Scott Storch Scott Storch 3:23 2\. "Heaven Baby" (featuring Beenie Man) Nelly Furtado, Moses Davis & Scott Storch Scott Storch 4:15 3\. "Next Time" Makeba, Robert "Est" Waller, Kam Houff & Scott Storch Scott Storch 3:19 4\. "For a Moment" Anthony Asher & Scott Storch Scott Storch 3:48 5\. "My Space" Jason Boyd & Scott Storch Scott Storch 3:24 6\. "All About Me" Jason Boyd & Scott Storch Scott Storch 3:51 7\. "My Number"(featuring Stacks) Jason Boyd, Yannique Barker & Scott Storch Scott Storch 3:40 8\. "Beautiful Transformation" Brooke Bollea, Steve Morales & Balewa Muhammed Steve Morales 4:12 9\. "One Sided" Jason Boyd & Scott Storch Scott Storch 3:34 10\. "Letting Go" Kam Houff & Scott Storch Scott Storch 4:21 11\. "Dance Alone" (featuring nox) Jason Boyd, Rene Pichardo & Scott Storch Scott Storch 3:24 12\. "Love You Hate You" Tawanna Dobney, Joel Kipnis, Dan Wilenski, Bert Keyes & Sylvia Robinson Kaygee, JK & Dan Strong 3:39 13\. "Incognito" Keir Gist, Joel Kipnis, Dan Wilenski, Terrence Abnet, Addaryll Wilson, Brian Coleman Tawanna Dobney & Claude Kelly Kaygee, JK, Dan Strong, Tramp & BK 3:04 14\. "Low Rider Jeans" Brooke Bollea & Damon Elliott Damon Elliott 3:23 Luokka:Vuoden 2006 esikoisalbumit Luokka:Yhdysvaltalaiset dance-pop-albumit
Francavilla Fontana

Francavilla Fontana on 36 641 (31.12.2015) asukkaan kunta Italiassa, Apuliassa, Brindisin länsipuolella. Francavilla Fontana sijaitsee 35 km päässä Brinsisistä Via Appian varrella. Siellä on 1400-luvulla rakennettu vallihaudan ympäröimä linna. == Lähteet == == Aiheesta muualla == Luokka:Apulian kaupungit Luokka:Brindisin maakunnan kunnat
Pasilan junaturma

Pasilan junaturma tapahtui 13. lokakuuta 1936 Helsingissä Linnunlaulun kallioleikkauksessa kello 9.30. Junan viisi jälkimmäistä vaunua ajatui turvalaitetöiden takia väärälle raiteelle sillä seurauksella, että yksi junan vaunuista murskautui raiteen päätepuskuriin. Onnettomuus vaati neljä kuolonuhria, ja loukkaantuneita oli 31 (toisen lähteen mukaan 14).Kai Valonen: Raideliikenneonnettomuuksien tutkinta - kansainvälinen vertailu. Diplomityö, Teknillinen Korkeakoulu, konetekniikan osasto 2000. Pasilan turma mainittu sivulla 90, liitteessä 1: Suurimmat Suomessa tapahtuneet junaonnettomuudet. PDF. Web Archive 2012.Svårare järnvägsolyckor under fredstid. Uppslagsverket. Viitattu 4.9.2015. Turmassa kuoli ylioppilas Elina Forsström Pukinmäeltä, vakuutusvirkailija Kerttu Havukoski Tikkurilasta ja rakennusmestari Gustav Nyman Särkisalosta, sekä myöhemmin sairaalassa leskirouva Svea Sandhom. Valtioneuvosto esitti valittelunsa ja osanottonsa uhrien perheille. Elokuvatuottajat Heikki Aho ja Björn Soldan tekivät onnettomuudesta kolmen minuutin pituisen ”sähke-elokuvan”, joka esitettiin jo seuraavana päivänä Helsingin elokuvateattereissa pitkän elokuvan alkukuvana.Tampereen 35. kansainvälisten lyhytelokuvajuhlien 2005 ohjelmistoa == Katso myös == * Linnunlaulun junaturma (1970) == Lähteet == == Aiheesta muualla == * Tuhoisa junaonnettomuus eilen, Helsingin Sanomat, 14.10.1936, nro 278, s. 5, Kansalliskirjaston digitaaliset aineistot * Tuhoisa onnettomuus Helsingin ratapihalla, Laatokka 15.10.1936, nro 117, s. 1, Kansalliskirjaston Digitoidut aineistot * Lokakuun 13. päivä, Suomen Kuvalehti, 17.10.1936, nro 42, s. 9, Kansalliskirjaston digitaaliset aineistot Luokka:Helsingin historia Luokka:Vuoden 1936 onnettomuudet Luokka:Junaonnettomuudet Suomessa Luokka:Pasila Luokka:Kallio Luokka:Helsingin liikenne Luokka:1930-luvun junaonnettomuudet Luokka:1930-luvun onnettomuudet Suomessa
Zaozjornyi (Krasnojarskin aluepiiri)

Zaozjornyi () on Rybinskin piirin keskuskaupunki Krasnojarskin aluepiirissä Venäjällä. Se sijaitsee Bargajoen varrella 120 kilometriä Krasnojarskista itään. Zaozjornyin rautatieasema sijaitsee Siperian radan varrella. Valtatie M35 kulkee parikymmentä kilometriä kaupungin eteläpuolelta. Vuonna 2010 Rybinskin piirin asukasluku oli 31 941 ja Zaosjornyin 10 681. thumb|left|210px|Zaozjornyin rautatieasema Siperian radan varrella. thumb|left|210px|Zaozjornyin hallintorakennus. Asutus perustettiin elokuussa 1776 nimellä Troitsko-Zaozjornaja sloboda. Vuonna 1934 kylä nimettiin Zaozjornyiksi, ja vuonna 1948 siitä tuli kaupunki. ==Katso myös== *Zaozjornyi-13 ==Lähteet== ==Aiheesta muualla== Luokka:Krasnojarskin aluepiirin kaupungit
Gabriel Obertan

Gabriel Obertan (s. 26. helmikuuta 1989, Pantin Pariisi, Ranska) on ranskalainen jalkapalloilija, joka edustaa Bulgarian A PFG:ssa pelaavaa Levski Sofiaa. Hän pelaa pääasiallisesti laitalinkkinä, mutta voi pelata myös keskikenttäpelaajana tai hyökkääjänä. ==Ura== Obertan pelasi vuoden Bordeaux'n reservijoukkueessa, minkä jälkeen hän kirjoitti kolmen vuoden sopimuksen seurajoukkueen kanssa vuonna 2006. Hän debytoi seurassa liigassa Valenciennesia vastaan syyskuussa 2006 17-vuotiaana, kun hän pääsi vaihdosta kentälle. Valenciennes voitti 2–0. Hän teki ensimmäisen maalinsa huhtikuussa 2007 Saint-Étienneä vastaan 2–0 -voitossa. Obertan pelasi 17 ottelussa, joista 16:nnen hän oli vaihtopenkillä. Seuraavalla kaudella hän laajensi sopimustaan ja pelasi 26 ottelua ja teki niissä kaksi maalia. Kaudella 2008–2009 Obertan ei päässyt pelaamaan paljoakaan. Obertan pelasi loppukauden lainalla Lorientissa, missä joukkueen valmentaja Laurent Blanc uskoi hänen saavan enemmän peliaikaa. Lorientissa hän teki 15 ottelussa yhden maalin 3–1 -voitossa Grenoblea vastaan. Heinäkuussa 2009 ranskalainen uutislehti L'Equipe paljasti, että Bordeaux'n johtaja Jean-Louis Triaud pääsi sopimukseen Obertanin siirtymisestä englantilaisen Manchester Unitediin kolmen miljoonan punnan sopimuksella. Unitedin valmentaja Alex Ferguson kommentoi siirrosta seuraavaa: ==Maajoukkueura== Obertan on pelannut Ranskan juniorijoukkueissa. Hän on pelannut alle 16-, 17-, 18- ja 19-vuotiaiden joukkueissa. Hän on pelannut Ranskan U21 -joukkueessa 11 ottelua, joissa hän on tehnyt yhden maalin. ==Lähteet== Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Sierra Nevada Brewing Company

Sierra Nevada Brewing Company on vuonna 1980 ensimmäiset oluensa pannut yhdysvaltalainen panimo. Sen perustivat kotipanijat Ken Grossman ja Paul Camusi. Grossman ja Camusi alkoivat rakentaa innokkaina kotipanijoina panimoa vuonna 1979 kotiseudulleen Kalifornian Chicoon. Panimo sai nimensä Sierra Nevadan vuoriston mukaan. Ensimmäinen keitto tehtiin 15. marraskuuta 1980. Olut oli edelleen yhtiön ykköstuotteena oleva Sierra Nevada Pale Ale. Yritys alkoi kasvaa ja vuonna 1989 se muutti nykyiselle sijaintipaikalleen. Vuonna 2008 Sierra Nevada Brewing Company oli myyntimäärältään Yhdysvaltain kuudenneksi suurin panimo. Käsityöläisoluita () valmistavista panimoista se on Samuel Adams -oluita valmistavan Boston Beer Companyn jälkeen toiseksi suurin. == Lähteet == == Aiheesta muualla == * Yrityksen kotisivut Luokka:Yhdysvaltalaiset panimot Luokka:Kalifornia Luokka:Butten piirikunta
Korkkiruuvi (vuoristorata)

Korkkiruuvi oli vuoristorata, joka avattiin 4. toukokuuta 1987. Laite sijaitsi Tampereen Särkänniemen huvipuistossa Hurricanen vieressä. Kyseessä oli Suomen ensimmäinen vuoristorata, joka meni myös ylösalaisin. Korkkiruuvin valmisti alankomaalainen Vekoma, mutta vuoristoradan junat valmisti yhdysvaltalainen Arrow Dynamics. Korkkiruuvi oli mallia MK-1200 / Whirlwind, joita Vekoma on valmistanut yhteensä seitsemän kappaletta. Vuoristoradassa oli yksi juna, johon mahtui yhteensä 28 matkustajaa. Korkkiruuvi hankittiin Särkänniemeen käytettynä englantilaisesta Clacton Pier -puistosta, jossa laite oli palvellut kaksi kautta. Korkkiruuvi poistettiin kauden 2009 jälkeen ja laite pistettiin myyntiin. Laitteen tilalle tuli uusi MotoGee-niminen vuoristorata, jossa mennään moottoripyörän selässä. Romanialainen Terra Park osti Korkkiruuvin, mutta ei koskaan avannut sitä. Korkkiruuvin osat ovat maanneet puiston vieressä olevalla alueella vuodesta 2013 ja itse puisto ei ole ollut toiminnassa vuoden 2016 jälkeen. == Tietoja == *Pituus: 350 metriä *Korkeus: 19,5 metriä *Huippunopeus: 60 km/h *Valmistaja: Vekomahttp://www.huvipuisto.net/radat.html ==Lähteet== Luokka:Vuoristoradat Luokka:Särkänniemi Luokka:Tampereen entiset rakennukset ja rakennelmat
Dordtin kanonit

Dordtin tai Dordrechtin kanonit on vuosina 1618–1619 Dordtin kaupungissa pidetyn Hollannin reformoidun kirkon synodin päätösasiakirja. Hollannin reformoidun kirkon edustajien lisäksi synodissa oli mukana 28 ulkomaalaista delegaattia kahdeksasta eri maasta ja kanoneilla on siksi tärkeä asema myös Hollannin ulkopuolella. Dordtin synodissa käsiteltiin Leidenin yliopiston teologian professorin Jacobus Arminiuksen aloittaman arminiolaisuuden aiheuttamaa hajaannusta kirkossa. Arminius ja hänen seuraajansa olivat kyseenalaistaneet useita Jean Calvinin keskeisiä opetuksia muun muassa predestinaatiosta. Dordtin synodi tuomitsi Arminiuksen näkemykset ja määritteli reformoitujen kirkkojen virallisen opin näistä kysymyksistä. Dordtin kanonien alkuperäinen tarkoitus oli toimia päätöksinä kiistanalaisista opillisista kysymyksistä ja niiden sisältö rajautuu näihin kysymyksiin eivätkä ne ole reformoidun opin yleisesitys. == Lähteet == Luokka:Reformoidut kirkot Luokka:Kristinusko Alankomaissa
Floridansalmi

Floridansalmi ( ja ) on Meksikonlahden ja Atlantin valtameren erottava salmi Pohjois-Amerikan kaakkoispuolella. Salmen pohjoisreunalla sijaitsevat Florida Keysin saaret ja eteläreunalla Kuuba. Golfvirta saa alkunsa Meksikonlahdelta ja kulkee Floridansalmen kautta Atlantille. Luokka:Yhdysvaltain salmet Luokka:Kuuban maantiede Luokka:Seulonnan keskeiset artikkelit
Vallada

Vallada on kunta Espanjan Valencian itsehallintoalueella Valencian maakunnassa. Kunnan asukasluku vuoden 2016 alussa oli 3089, ja sen pinta-ala on 61,5 neliökilometriä. Ensimmäisiä todisteita alueen kaupunkimaisesta asutuksesta löytyy Rooman valtakunnan ajoilta. Vallada oli hyvin pitkään maurien hallussa. Reconquistan aikana Aragonian kuningas Jaakko I valtasi sen ja luovutti kristityille 15. kesäkuuta 1273. Vallada kasvoi luontevasti, mutta 1800-luvulla luonnonmullistukset vaurioittivat sitä pahoin. Samoin myöhemmät maauudistukset suuntasivat asutusta muualle. == Lähteet == == Aiheesta muualla == Luokka:Espanjan kunnat
Zhang Guirong

Zhang Guirong (; s. 5. helmikuuta 1978) on singaporelainen yleisurheilija, joka kilpailee kuulantyönnössä, kiekonheitossa ja keihäänheitossa. Hän vaihtoi kansallisuuttaan Kiinasta syyskuussa 2003. Zhangin ennätys on 18,57 metriä, jonka hän työnsi Aasian-mestaruuskilpailuissa 2005 saadessaan hopeaa. Hän on myös sijoittunut neljänneksi sekä Kansainyhteisön kisoissa 2006 että Aasian- mestaruuskilpailuissa 2007. Zhangilla on kuulantyönnön lisäksi maansa ennätys myös kiekonheitossa ja keihäänheitossa. == Ennätykset == * Kuulantyöntö: 18,57 * Kiekonheitto: 49,91 * Keihäänheitto: 54,34 == Lähteet == * === Viitteet === Luokka:Singaporelaiset kuulantyöntäjät Luokka:Kiinalaiset kuulantyöntäjät Luokka:Singaporelaiset kiekonheittäjät Luokka:Singaporelaiset keihäänheittäjät Luokka:Vuonna 1978 syntyneet Luokka:Elävät henkilöt
Karmala (Venäjä)

Karmala () on entinen Sortavalan maalaiskunnan kylä ja nykyinen maaseututaajama Sortavalan piirin Haapalammen maalaiskunnassa. Se sijaitsee viiden kilometrin päässä Sortavalasta Karmalanjärven rannalla. Luokka:Sortavalan piirin asutut paikat Luokka:Sortavalan maalaiskunnan kylät